Anlægsbevilling - Trækstien i Ulstrup 
Sagsfremstilling 
56.                 Anlægsbevilling - Trækstien i Ulstrup - Åbent 
  
  
SAGENS INDHOLD 
I denne sag skal Byrådet godkende etape 1 for etablering af en hævet træsti på en del af trækstien ved Ulstrup. 
Byrådet skal i tilknytning hertil træffe afgørelse om at frigive 500.000 kr. fra anlægsbudget 2015 til 
partnerskabsprojektet ”Trækstien ved Ulstrup”. 
  
Den nye sti vil gøre det muligt for beboerne i Ulstrup, samt områdets gæster og turister at få helt unikke 
naturoplevelser helt tæt ved [adresse], og koble byens øvrige grønne områder og fritidstilbud sammen til et 
fintmasket stinet.     
  
I projektet indgår ud over træ-stien etablering af tre fiskeplatforme samt formidling i form af QR-koder og 
informationstavler. Projektet vil åbne op for en strækning af den fredede Træksti ved [adresse], som hidtil har været 
utilgængelig det meste af året. 
  
[adresse] deltager i et grønt partnerskab om etablering af hævede træstier, fiskeplatforme og formidling 
ved [adresse] i Ulstrup. Projektet skal ses i sammenhæng med de øvrige udviklingsprojekter i Ulstrup såsom 
opgradering af det offentlige opholdsområde Dannebrogspladsen og etablering af gydebanker i [adresse]. 
Desuden er projektet i god tråd med Gudenåkomiteens forslag til helhedsplan for [adresse] samt 
GudenåSamarbejdet, som er et bredt samarbejde mellem [adresse], OplevGudenaa, Visit Gudenaa og 
LAG. 
  
GudenåSamarbejdet har til formål at udvikle Gudenåområdets potentialer indenfor natur, kultur og oplevelser. 
  
Projektet ”Trækstien ved Ulstrup” er blevet reduceret i forhold til det grønne partnerskabs oprindelige projekt, da det 
ikke har været muligt at opnå tilskud fra private fonde. Teknik og Kultur har derfor opdelt projektet i en etape 1 til 
realisering i 2015 og en etape 2 realisering på et senere tidspunkt.  
  
Etape 1 består af en ca. 800 meter hævet træsti mellem Dannebrogspladsen og Karsten Nørgaard, et mindre 
spang på 30 meter, etablering af tre fiskeplatforme samt formidling i form af QR- koder og informationstavler. 
  
Etape 2 består af ca. 300 meter hævet træsti i forlængelse af etape 1, etablering af træsti under [adresse] i 
Ulstrup samt udlægning af grus og etablering af mindre spange i området ved Bamsebo Camping. Etape 2 vil 
 
Byråd 
28. april 2015 
Sagsnr. 710-2013-
60312 
Dok.nr. 710-2015-
108538 
Sagsbehandler 
DPCMON 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
  
ligeledes kunne indgå i og koordineres med eventuelt projekt om etablering af gydestryg for laks. 
  
Anlægsarbejdet til etape 1 forventes at gå i gang omkring 1. juli 2015, og arbejdet forventes at være afsluttet i 
slutningen af 2015. Kortbilag er vedhæftet sagen som bilag. 
  
Viborg Kommune har inviteret Favrskov Kommune til at deltage i et grønt partnerskab om trækstien ved Bjerringbro. 
Se vedlagt bilag. I [adresse] handler det konkret om etablering af en hævet træsti på ca. 300 meter øst for 
[adresse] samt grusudlæg på en strækning på ca. 200 meter vest for broen. I projektet indgår også formidling 
og publikumsfaciliteter. 
  
VURDERING 
Teknik og Kultur vurderer, at anlægsarbejdet med etape 1 ved Ulstrup bør påbegyndes i 2015. Alternativet er at 
forsøge at skaffe ekstern finansiering til det fulde projekt, hvormed projektet vil blive udskudt til 2016 eller senere. 
Teknik og Kultur vurderer samtidigt, at lodsejerne og andre deltagere i partnerskabet kan miste interessen for 
projektet, hvis det trækker ud. 
  
Frigivelsen af anlægsmidler til projektet i 2015 vil betyde, at adgangsforholdene på trækstien ved Ulstrup bliver 
markant forbedret over en lang strækning allerede i år.  
  
Teknik og Kultur anbefaler, at Favrskov Kommune deltager i partnerskabet med Viborg Kommune i 2015 om 
forbedring af adgangsforholdene på [adresse] ved [adresse]. Deltagelse i et grønt partnerskab med Viborg 
Kommune i 2015 vil give sparring og sammenhæng i stisystemerne ved [adresse] på tværs af kommunegrænserne. 
Såfremt der opnås ekstern finansiering til dette projekt ved [adresse], vil det sandsynligvis kunne realiseres i løbet 
af 2016.  
  
Efter at der er etableret hævet træsti ved [adresse], som blev indviet i august 2013, samt de kommende 
projekter i Ulstrup og [adresse], mangler der kun en strækning på ca. 500 meter ved Vellev Mose og enkelte 
mindre, spredte delstrækninger. Hvis de kommende projekter også realiseres vil hele trækstien i [adresse] 
Kommune være farbar det meste af året.  
  
ØKONOMI 
Projektet ”Trækstien ved Ulstrup” har fået tilskud fra Naturstyrelsen og Friluftsrådet på henholdsvis 400.000 kr. og 
235.800 kr. (oprindeligt 335.800 kr.). Frigivelse af de i budgettet afsatte 500.000 kr. i 2015 vil sammen med de 
500.000 kr., som er overført fra budgetåret 2014, give et samlet kommunalt bidrag til projektet på 1.000.000 kr. for 
etape 1. Den samlede økonomi for etape 1 udgør 1.635.800 kr.  
  
Friluftsrådet og Naturstyrelsen har godkendt det reviderede projekt for etape 1 til udførelse i 2015. Tilsagnet fra 
Friluftsrådet er dog reduceret til 235.800 kr. som følge af, at projektet grundet manglende ekstern finansiering er 
ændret i forhold til den oprindelige projektbeskrivelse.  
  
INDDRAGELSE 
I det grønne partnerskab ”Trækstien ved Ulstrup” indgår foruden Favrskov Kommune følgende deltagere: 
Naturstyrelsen, Danmarks Naturfredningsforening, Friluftsrådet, lodsejer Bøje Mikkelsen, Ulstrup skole, 
Hagenstrupparkens grundejerforening, Sofienlundparkens grundejerforening, Gudenåparkens grundejerforening, 
Bamsebo Camping og Ulstrup Lokalråd. 
  
Projektplanen for etape 1 er godkendt af partnerskabet på møde 31. marts 2015. 
  
Viborg Kommune afventer meddelelse om hvorvidt, Favrskov Kommune vil deltage i et grønt partnerskab om 
Trækstien ved Bjerringbro.  
  
INDSTILLING 
Direktøren for Teknik og Kultur indstiller til Byrådet: 
  
1. At Byrådet giver anlægsbevilling på 500.000 kr. i 2015 til projektet ”Trækstien ved Ulstrup”. 
2. At Byrådet finansierer anlægsbevillingen af det afsatte rådighedsbeløb i 2015 til etape 1 af projektet ”Trækstien i 
Ulstrup”.  
3. At [adresse] deltager i grønt partnerskab med Viborg Kommune om forbedring af adgangsforhold på 
Trækstien ved [adresse]. 
  
BESLUTNING 
  
Teknik- og Miljøudvalget, 16. april 2015: 
Fraværende: Ingen 
  
Indstilles godkendt. 
  
Økonomiudvalget, 21. april 2015: 
Fraværende: Ernst Clausen 
  
Indstilles godkendt. 
  
Bilag 
  
  
  
  
Byråd, 28. april 2015: 
Fraværende: Bertram Bertelsen, Christina Poulsen, Ernst Clausen 
  
Godkendt. 
Henvendelse til Favrskov Kommune vedr Grønt 
GudenåPartnerskab 
710-2015-75780 
Kortbilag - trækstier i [adresse] 
710-2015-91961 
